钦定古今图书集成/明伦汇编/宫闱典/第097卷 > 《临安公主集序》梁·简文帝
## 钦定古今图书集成/明伦汇编/宫闱典/第097卷 > 《临安公主集序》梁·简文帝

四德之美，戚里仰以为风；七行之奇，濯龙规以为则若夫托勾陈之贵，出玉台之尊，风仪闲润，神姿照朗，
爱敬之道夙彰，柔娴之才必备。凤桐遐远，清管嘹亮，
湘川寂寞，泪篠葳蕤。《北渚》之句尚传，仙灵之典不泯。
况复文同积玉，韵比风飞，谨求散逸，贻厥于后。